উপাচার্যকেও হেনস্থা, যাদবপুর বিশ্ববিদ্যালয়ের ভিতরে লাগল আগুন

কলকাতা: যাদবপুর বিশ্ববিদ্যালয়ের (Jadavpur University) অশান্তি অব্যাহত। উপাচার্য ভাস্কর গুপ্তকে হেনস্থার অভিযোগ উঠেছে। এর মধ্যেই শনিবার রাত সাড়ে ৯টা নাগাদ আচমকা আগুন লাগে যাদবপুর বিশ্ববিদ্যালয় (Jadavpur University) ক্যাম্পাসে। তৃণমূলের ইউনিয়ন রুমে আগুন লাগে। জিবি বৈঠক শেষ হওয়ার পরেই আগুন দেখা যায়। দমকলের একটা ইঞ্জিন ঘটনাস্থলে আগুন নিয়ন্ত্রণে আনার চেষ্টা করছে। কী ভাবে আগুন লাগল তা এখনও জানা যায়নি। ঘটনাস্থলে দমকলের একটি ‌ইঞ্জিন গিয়েছে। দীর্ঘ চেষ্টায় আগুন নিয়ন্ত্রণে এসেছে।তৃণমূল সর্মথিত কর্মী সংগঠনের অভিযোগ, ইউনিয়ন রুমে ভাঙচুর করে আগুন ধরিয়ে দেয় দুষ্কৃতীরা।

আরও পড়ুন: SSKM ব্রাত্য, ঘাড়ে-থাইয়ে চোট, বেড়েছে রক্তচাপও

শনিবার দিনভর উত্তপ্ত যাদবপুর বিশ্ববিদ্যালয়। ওয়েবকুপারের বার্ষিক সাধারণ সভায় গিয়ে পড়ুয়াদের বিক্ষোভের মুখে পড়লেন রাজ্যের শিক্ষামন্ত্রী ব্রাত্য বসু (Bratya Basu)। ওয়েবকুপার সদস্য ওমপ্রকাশ মিশ্রকেও হেনস্থার অভিযোগ উঠেছে বিক্ষোভরত ছাত্রদের বিরুদ্ধে। এক মহিলা অধ্যাপকের শাড়ি ছেঁড়ার অভিযোগও উঠেছে। ঘটনার পর আহতদের দেখতে কেপিসি হাসপাতালে গিয়েছিলেন উপাচার্য ভাস্কর গুপ্ত। অভিযোগ, সেখানেই তাঁকে কয়েক জন হেনস্থা করেন। তাঁর পাঞ্জাবিও টানাটানিতে ছেঁড়া হয়েছে। এই নিয়ে উপাচার্য বলেন, ‘‘আমাকে দেখে হঠাৎ এক দল ছাত্রী তেড়ে আসে এবং আমাকে ধাক্কা মারে। কয়েকজন ছাত্রী আমার পাঞ্জাবি ছিঁড়ে দেয়।’’ তিনি আরও জানান, ওই ঘটনার সময় হাসপাতালে বেশ কয়েক জন ছাত্রও ছিলেন। তাঁরাই তাঁকে উদ্ধার করে গাড়িতে তুলে দেন। উপাচার্যের কথায়, পড়ুয়াদের এই ঘটনায় আমি হতবাক।’’

দেখুন ভিডিও